Diari Oficial de la Generalitat Valenciana


Sumari del DOGV 5133, del 11-11-2005 (2005/12209)

Edicte de la Conselleria d'Infraestructures i Transport sobre la notificació del laude emés per la Junta Arbitral de Transports de València a l'empresa Cote Boats, SL, expedient número V-133/2004.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12222


Organisme emissor
:   Conselleria d'Infraestructures i Transport

Tipus de document
:   Anunci

Edicte de la Conselleria d'Infraestructures i Transport sobre la notificació del laude emés per la Junta Arbitral de Transports de València a l'empresa Cote Boats, SL, expedient número V-133/2004. [2005/X12016]
  
Ana Sempere Pérez, presidenta suplent de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Cote Boats, SL, que s'ha dictat laude en l'expedient referenciat i ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya seguidament:
  
?Laude
  
Tribunal
  
Presidenta suplent: Ana Sempere Pérez.
  
Vocals: Aurora Costa Vicente, Ángel Grande Ballesteros, que excusa la seua assistència.
  
Secretària vocal suplent: Amparo Peris Català.
  
Parts: reclamant: Navitrans, SCV, representada per Ana Belén Font Nicolau
  
Reclamat: Cote Boats, SL, que no compareix a l'acte de vista. Citada en el DOGV.
  
A València, el dia 8 d'octubre de 2005 i a les 11 hores, es constituïx la Junta Arbitral de Transports pels membres expressats al marge i amb l'assistència de les parts assenyalades per a resoldre l'expedient V-133/04, i es procedix a la realització de la vista oral respecte de la reclamació següent: impagament de ports. Inassistència del reclamat. Notificació i citació per publicació en el DOGV.
  
Iniciada la vista oral per la presidenta suplent es procedix a comprovar la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i de notificació realitzada a través de correus es va procedir a la publicació en el DOGV, núm. 5093, de 15.09.05.
  
Seguidament es concedix la paraula a la reclamant que s'afirma i es ratifica en la seua demanda i es remet a les proves i als documents aportats i que deixa basada en els següents:
  
Antecedents de fet
  
Primer. Com a conseqüència de les relacions comercials existents entre les parts es van realitzar diversos servicis emmarcats dins de l'oferta de transport i distribució.
  
Per estos transports es van remetre les distintes factures que als seus venciments no van ser ateses, ja que no ha sigut possible el cobrament, motiu pel qual es reclama el deute pendent.
  
Acaba sol·licitant que després del reconeixement previ del seu dret es condemne la reclamada al pagament dels ports realitzats i l'import dels quals és de 2.491,33 euros.
  
S'apliquen els següents
  
Fonaments jurídics
  
I. La competència territorial de la Junta, de la qual no s'al·lega res, es determina en els articles 6 i 7.2 del Reglament de la LOTT (RD 1211/90).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este en l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no supere els 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat?. No consta en l'expedient que s'haja fet cap manifestació en el sentit preceptuat.
  
III. Dels fets relatats i la documentació aportada es deduïx que efectivament el transport de les mercaderies que es referencien en la demanda va ser realitzat a bon fi, la qual cosa reconeix un dret de cobrament d'esta reclamació a favor de la reclamant, fet que, d'altra banda, no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats, condicions, d'altra banda, de conformitat amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, ja que no s'ha acreditat per la part reclamada l'abonament del deute, procedix estimar la reclamació plantejada per la representació de l'entitat demandant.
  
IV. Atesa l'absència del vocal representant d'Empresas Cargadoras, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, amb excepció del president, no impedirà que es dicte el laude».
  
V. Comprovats els aspectes manifestats per la reclamant per mitjà de la prova documental acompanyada a la demanda i ja que no existix manifestació en contra de la demandada s'han d'estimar els fets i la quantitat reclamada.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Navitrans, SCV, representada per Ana Belén Font Nicolau contra Cote Boats, SL, ja que dels fets relatats, dels documents probatoris i de les declaracions efectuades s'establix que, realitzats els transports d'acord amb el que s'ha contractat, se li ha d'abonar l'import resultant.
  
Per tot això, Cote Boats, SL, haurà d'abonar a Navitrans, SCV, la quantitat de dos mil quatre-cents noranta-un euros amb trenta-tres cèntims (2.491,33 €).
  
Este laude serà executiu si no es complix en el termini de vint dies comptadors a partir de l'endemà de la seua recepció.
  
Contra esta resolució es podrà interposar únicament acció d'anul·lació davant l'Audiència Provincial de València, que s'haurà de presentar dins dels dos mesos següents a la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant la Junta Arbitral de Transports de València, dins dels deu dies següents a la notificació.
  
Contra el laude arbitral ferm només es podrà interposar recurs de revisió, de conformitat al que establix la legislació processal per a les sentències processals fermes?.
  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.
  
València, 14 d'octubre de 2005.- La presidenta suplent de la Junta Arbitral de Transports: Ana Sempere Pérez.